钦定古今图书集成/明伦汇编/氏族典/第248卷 > 张度
## 钦定古今图书集成/明伦汇编/氏族典/第248卷 > 张度

按《广东通志》：“度字景仪，增城人。洪武壬子荐于乡举，
辛亥会试，选贤能补宪职，擢监察御史，誉望震一时。
弹劾持大体，高帝重之。时勋臣连姻帝室，多怙势不
法，度奏劾不避权贵，风采凛然。寻擢常州知府，勤政
持公，人不敢以私干，治行为京畿第一。拜吏部侍郎，
条举铨法之不当者数十事，皆见用。进尚书，藻鉴流”
品，确不徇私，铨选得体。后以诖误受谴，杜门愤惋，卒。